शो से जुड़े के सूत्र ने टाइम्स ऑफ इंडिया को बताया कि कपिल नशे में सुनील को कहने लगे, “तू मेरा नौकर है, तेरा शो फ्लॉप था। ” बताते चलें कि सुनील सोनी पर प्रसारित होने वाले द कपिल शर्मा शो का महत्वपूर्ण हिस्सा हैं। कपिल के कलर्स पर प्रसारित होनों वाले पिछले शो कॉमेडी नाइट्स विद कपिल में वह गुत्थी के किरदार से चर्चित हुए थे। सुनील ने बीच में वह शो छोड़ दिया था और स्टार प्लस पर अपना अलग शो लेकर आए थे। वह शो सफल नहीं हुआ और वह कॉमेडी नाइट्स में वापस आ गए थे। पिछले साल जब कपिल का कलर्स के निर्माताओं के साथ झगड़ा हुआ तो सुनील उनके साथ खड़े रहे और कपिल के नए शो का हिस्सा भी बने।